b"\n_START_ARTICLE_\n\xc4\x8crne o\xc4\x8di (pesem)\n_START_PARAGRAPH_\n\xc4\x8crne o\xc4\x8di (rusko \xd0\x9e\xd1\x87\xd0\xb8 \xd1\x87\xd1\x91\xd1\x80\xd0\xbd\xd1\x8b\xd0\xb5, O\xc4\x8di \xc4\x8dornije) so ruska pesem. Besedilo pesmi je napisal ukrajinski pesnik in pisatelj Evgen Pavlovi\xc4\x8d Grebinka. Pesem je bila prvi\xc4\x8d izdana v publikaciji Literaturnaja gazeta, 17. januarja 1843._NEWLINE_Kasneje je bilo to besedilo dodano skladbi Floriana Hermanna, Valse Hommage (priredba: S. Gerdel') in 7. marca 1884 izdana pod naslovom Romanca. \xc4\x8ceprav je pogosto karakterizirana kot ruska ciganska pesem, je besedilo napisal ukrajinski pesnik, glasbo pa nem\xc5\xa1ki skladatelj: Florian Hermann. Poleg tega vsebuje Hermannova melodija opazno podobnost z deli skladbe Koncert v Es, ki jo je napisal Franz Anton Hoffmeister. Razli\xc4\x8dico skladbe, ki jo je priredil sam, je populariziral pevec Feodor \xc5\xa0aljapin."